«Азық-түлік корпорациясы ҰК» АҚ қаржы департаментінің директоры мен бас маманы сотталды
DATE: 10:35, 16 Мамыр 2024 | GMT +5
TITLE: «Азық-түлік корпорациясы ҰК» АҚ қаржы департаментінің директоры мен бас маманы сотталды
URL: https://kaz.inform.kz/news/azik-tulk-korporatsiyasi-uk-ak-karzhi-departamentnn-direktori-men-bas-mamani-sottaldi-aae012/
META: DATE: 10:35, 16 Мамыр 2024 | GMT +5
TOTAL WORDS: 89
AUTHOR(S):
TEXT: Сыбайлас жемқорлыққа қарсы іс-қимыл агенттігінің мәліметінше, олар кәсіпкерден құжаттарды жинау бойынша бұрын көрсеткен қызметтері үшін, сондай-ақ астық түрінде тауарлық несие беру туралы шартқа қол қоюға көмектескені үшін пара алды деп күдіктенді. Сотталғандарға қатысты сот шешімімен мемлекеттік қызметте және квазимемлекеттік сектор субъектілерінде лауазымдарды атқару құқығынан өмір бойына айыра отырып, жалпы сомасы 48 млн теңге айыппұл түрінде жаза тағайындалды. Қала прокуратурасы үкімді бас бостандығынан айыру жазасына өзгерту бойынша апелляциялық өтініш енгізді. ҚР ҚК 41-бабына сәйкес айыппұл белгіленген мерзімде төленбеген жағдайда жаза шарасы бас бостандығынан айыруға ауыстырылады. Үкім заңды күшіне енген жоқ
